རྡོ་རྗེ་ཚེ་བརྟན་ལགས་ནས་རྒྱུ་མཚན་འདི་འདྲ་ལ་བརྟེན་ནས་གཅིག་དགུ་གྱ་བཞིཞེས་པའི་འཇིག་རྟེན་གྱི་གྲགས་རྩོམ་འདི་བོད་སྐད་དུ་བསྒྱུར་བ་ལོས་ཡིན།དེ་མ་གཏོགས་སྒྲུང་རིང་འདི་འདྲ་ཞིག་བསྒྱུར་བ་ལ་བརྟེན་ནས་རང་གི་འཚོ་རྟེན་ལ་ཁ་སྣོན་ནི་སྐར་ཆ་ཙམ་ཡང་མི་ཡོང་།འདི་ལྟ་བུ་ཞིག་བསྒྱུར་བ་ལ་གླ་མེད་ཀྱི་དུས་ཚོད་བརྒྱ་ཕྲག་དུ་མ་གཏོང་དགོས་པ་མ་ཟད་པར་སྐྲུན་གྱི་འགྲོ་སོང་རང་གིས་གཏོང་བ་ལ་བསམ་བློ་གཏོང་དགོས་པའི་དུས་ཀྱང་བྱུང་ཡོད།ཁོང་གི་འགྱུར་སྔོན་མབྱོལ་སོང་གི་གཞིས་ཀཟེར་བ་ཡིག་སྒྱུར་བྱས་ཚར་ནས་གནས་སྐབས་ཤིག་ལ་རྡོ་རྗེ་ཚེ་བརྟན་ལགས་སྒེར་ངོས་ནས་འགྲོ་སོང་བཏང་ནས་དཔེ་སྐྲུན་བྱེད་རྒྱུའི་བསམ་བློ་བཏང་མྱོང་།མཐར་ཐུག་སྟབས་ལེགས་ནས་ཀན་སུའུ་མི་རིགས་དཔེ་སྐྲུན་ཁང་ནས་དཔེ་སྐྲུན་གནང་བ་རེད།ད་ཐེངས་ཀྱང་རྡོ་རྗེ་ཚེ་བརྟན་ལགས་ནས་དང་པོ་གྲགས་རྩོམ་འདི་བསྒྱུར་རྒྱུ་མ་གཏོགས་དཔེ་སྐྲུན་བྱེད་ཐུབ་མིན་ལ་བསམ་བློ་བཏང་མེད།དཔེ་སྐྲུན་བྱེད་མཁན་མ་བྱུང་ན་རང་གིས་འགྲོ་སོང་གཏོང་དགོས་རྒྱུ་ཡང་འབྱུང་སྲིད་པ་ཡང་སྨོས་ཅི་དགོས།འོན་ཀྱང་ཡང་སྐྱར་སྟབས་ལེགས་ནས་ཀན་སུའུ་མི་རིགས་དཔེ་སྐྲུན་ཁང་གིས་དཔེ་སྐྲུན་གྱི་ཞལ་བཞེས་གནང་བ་རེད།འདི་ནི་ང་ཚོ་སྤྱིར་བཏང་རྩོམ་རིག་ལ་དགའ་བ་དང་ལྷག་པར་བོད་ཀྱི་རྩོམ་རིག་ལ་ཤ་ཚ་བ་རྣམས་ཀྱི་གཏམ་བཟང་རེད།བོད་འགྱུར་མའི་སྒྲུང་རྩོམ་འདི་ཀློག་མཁན་རྣམས་ཀྱིས་འདི་ལྟ་བུའི་འཛམ་གླིང་གི་ཕུལ་བྱུང་གི་བརྩམས་ཆོས་ཤིག་བོད་ཀྱི་སྐད་ཡིག་ཏུ་ཀློག་རྒྱུ་ཡོད་པ་འདི་ལ་སྒྱུར་པ་པོ་རྡོ་རྗེ་རྡོ་རྗེ་ཚེ་བརྟན་ལགས་དང་དཔེ་སྐྲུན་གནང་མཁན་ཀན་སུའུ་མི་རིགས་དཔེ་སྐྲུན་ཁང་ལ་ང་དང་མཚུངས་པར་སྙིང་ཁོངས་ནས་ཐུགས་རྗེ་ཆེ་ཞུ་འོས་པ་དང་ཞུ་བར་འགྱུར་བ་གཉིས་ཀ་ལ་ངས་ཡིད་ཆེས་བྱེད་ཀྱི་ཡོད།རྩོམ་འགན་པ།རྟ་མགྲིན